CELEX: C2006/281/71
Language: lt
Date: 2006-11-18 00:00:00
Title: Byla T-260/06 2006 m. rugsėjo 15 d. pareikštas ieškinys byloje Arktouros prieš Komisiją

18.11.2006   
            
            
               LT
            
            
               Europos Sąjungos oficialusis leidinys
            
            
               C 281/40
            
         2006 m. rugsėjo 15 d. pareikštas ieškinys byloje Arktouros prieš Komisiją
   
   (Byla T-260/06)
   (2006/C 281/71)
   Proceso kalba: graikų
   Šalys
   
      Ieškovė: gamtinės aplinkos ir laukinių gyvūnų priežiūros ir apsaugos asociacija Arktouros (Tesalonikai, Graikija), atstovaujama advokatų N. Koroiannakis ir N. Keramidas
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti 2006 m. liepos 7 d. Komisijos sprendimą C(2006)3181 galutinis, apie kurį ieškovei buvo pranešta 2006 m. liepos 10 d., nutraukti programą „Conservation actions in the Northern Pindos National Park“ — Ellas — LIFE03 ANT/GR/000089 ir pareikalauti grąžinti suteiktą pagalbą, t. y. 264 684,00 EUR su 4 659,53 EUR palūkanomis;
            
         
               —
            
            
               Iš grąžintinos sumos išskaičiuoti 55 658,28 EUR sumą, susijusią su programos išlaidomis.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė pirmiausia nurodo, kad Komisija pažeisdama administracines LIFE nuostatas, pažeidė teisės normą EB 230 straipsnio prasme, ir todėl Komisijos sprendimas C(2006)3181 galutinis yra negaliojantis.
   Antra, ieškovė nurodo, kad Komisija padarė esminę vertinimo klaidą dėl ieškovės galimybių užbaigti programą, nepaisant jos dviejų narių pasitraukimo, ir ši klaida pateisina Komisijos sprendimo nutraukti susitarimą ir susigrąžinti suteiktą pagalbą panaikinimą.
   Subsidiariai ieškovė prašo iš grąžintinos sumos išskaičiuoti 55 658,28 EUR sumą, susijusią su programos išlaidomis